اعوذ بالله من الشيطان الرجيم. وسارعوا الى مغفرة من ربكم وجنة وجنة عرضها السماوات والارض اعدت للمتقين ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا
من يهدي الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله اما بعد فان اصدق الحديث كتاب الله تعالى
واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد
وبارك على محمد وعلى ال محمد كما باركت على ابراهيم وعلى ال ابراهيم في العالمين انك حميد مجيد. يقول ابن عيينة رحمه الله سمعت ابا حازم يقول لا تعادين رجلا
انا آآ يعني نفسي تاخدوا بالكم من الكلمتين دول لا تعادين رجلا ولا تناصبنه اي العداء يعني حتى تنظر الى سريرته بينه وبين الله فان يكن له سريرة حسنة فان الله عز وجل لم يكن ليخذله بعداوتك
وان كانت له سريرة رديئة فقد كفاك مساوئه ولو اردت ان تعمل به اكثر من معاصي الله لم تقدر يا سلام يعني شف شف الكلام يعني بيقول لك انت لو اردت ان تناصب رجلا العداء بينك وبينه خصومة
قبل ما تدخل في الخصومة اعمل دراسة جدوى الناس العقلاء كده. احنا قلنا المرة اللي فاتت ايه قلنا آآ كلمة العرب لسان العاقل من وراء قلبه ولسان الاحمق من امام قلبه
العاقل قبل ما لسانه ينطق بيعمل دراسة جدوى اتكلم ولا لا؟ طب الكلام فيه منفعة طب هيضرني طب آآ يعمل ترجيح ما بين المصلحة والمضرة. اذا وجد ان الخير في الكلام
تكلم بعد ان ينعقد قلبه مش هيندم اذا وجد ان الخير في السكوت تا ساعات الواحد يتكلم بكلمة توديه في داهية زي المثل برضه قصة المثل اللي العرب بيقولوه. العرب بتقول ايه؟ رب كلمة
تقول لصاحبها دعني اسكت قال لك قصة المثل ده كان فيه ملك وله رئيس وزراء وهما ماشيين في رحلة صيد وبتاع والكلام ده مروا على حجر املس حجر ايه ناعم اوي
فالوزير بيقول للملك ايه؟ بيقول له لو ان رجلا ذبح على هذا الحجر لا سال دمه حتى يصل الى هنا قام الملك قال ايه؟ طيب ادبحوه عشان نشوف عنده دم ولا ما عندوش
هينزل الدم بتاعه لحد هنا. فذبح رئيس الوزرا بتاعه الملك بعد ما لقى عنده دم وسال الدم للركب وصل للحجر قال هذا الكلام رب كلمة تقول لصاحبها دعني كت اخرس
لكن هو مش عارف طبعا هو مش عارف الكلمة دي هتوديه في ده ولا مش هتديه في ده لكن رجل عاقل ما هي ما هي ما هي الكلمة ما لهاش معنى برضو
الله! ايه يعني واحد لو دبحنا واحد هنا دمه هينزل هنا! قال ايه دبحنا وما دبحناش! هي ايه ايه الكلمة ليه تتقال اصلا ما هو ده برضه احمق رب كلمته تقول صاحبتها. انما الرجل اللي هو زي رئيس الوزرا ده
اللي هو قال كلمة لا معنى لها وما لهاش موضع فراح ضحية لسانه ما هو ده اللي اللي قوم نوح اتهموا اهل الايمان من اتباع نوح عليه السلام بالحكاية دي
وما نراك اتبعك الا الذين هم اراذلنا بادي الرأي. بادي الرأي يعني لا يتدبر الكلام. يقول ما يبدو له وممكن اللي يبدو له يكون قبيح او يكون عيب يتقال يعني ممكن يخدش المروءة وممكن يسقط البني ادم
ها اي شيء يبدو له يعني يعني انا ازكر مسلا اه بمناسبة بادية الرأي دي آآ مفتش دخل الفصل في حصة حساب بعدين آآ بيمتحن الولاد. طبعا المفتش واقف هنا والمدرس واقف جنب السبورة ورا المفتش
المفاجأة بيقول يا ولاد تلاتة واتنين كام يا ولاد فالولاد ضاربين لخمة مش عارفين مش تلاتة واتنين مش عارفين كم المدرس هياخد لفت نزر وهتبقى مشكلة عليه فمن ورا ضهر المفتش عمال يغشش مين يغشش الهيادة يقوم كده
كده كده فولد قام قايم على طول قالوا له بطيخة بطيخة تلاتة واتنين بطيخة هو ده الحساب الجديد يعني. الله! فده الولد ده لما قال بطيخة ده بقى ده اللي خطر على باله. ايه اللي ممكن تبقى كده
لو هو واد بيلعب وكده لا كان ممكن قال لك كرة او واحد ممكن يقول اي حاجة بس هو ده اللي خطر على باله. يبدو كان عايز ياكل بطيخ ولا حاجة
فده بادئ الرأي. فاحنا بنقول الانسان قبل ما يقدم على خصومة احد يعمل دراسة جدوى ويفكر كده فينظر لهذا الخصم اذا كان لهذا الخصم سريرة بينه وبين الله طب واحد يقول لك
طب ويعرف ازاي طب ما السرير ده عمل قلبي ايش عرفه قال لك ما هو اذا كان من اهل البصر بتبدو في علامات في الخارج على ان ده مسنود ان ده مؤيد
بيبان على وشه بيبان على تصرفاته بيبان على محبة الناس اياه فكل دي علامات ينصبها الانسان في الخارج عشان ممكن يعرف بها ما بداخل المرء يعني يعني مسلا الرسول عليه الصلاة والسلام لما قال
في حديث معاوية عند ابي داوود وغيره من سره ان يتمثل الرجال له قياما فليتبوأ مقعده من النار طيب سره ديت مش عمل قلبي يعني سرور القلب مش حاجة داخلية
طب تتعرف ازاي قال لك ما هو ينصب لمثل هذا قرينة في الخارج تدل على ما في القلب قال لك ازاي يعني قال لك مسلا مدرس داخل الفصل قيام كله قام
واحد قعد ما قامش انت يا واد ما قمتش ليه قال له اصل كده حرام حرام ايه وبتاع ايه انت قليل الادب بكرة تجيب ولي امرك وممكن يدي له علقة محترمة ويطرده من الفصل وولي امرك ييجي بكرة
ييجي ولي الامر يقول الولد ده قليل الادب ما اترباش ليه؟ علشان انا دخلت ما وقفليش يبقى هذا الرجل تائه ان يجلس التلميذ ولى سره طبعا واضح انه ساءه ان التلميز يجلس
وقال له انت قليل الادب وما اتربيتش وهات ولي امر يبقى هذا الذي بدا عليه من التصرف على المدرس يعني من التصرف قرينة انا اراها وعلمت انه ساءه ذلك فاستطيع
ان اجعل من هذه القرينة علامة على ما في قلب هذا الرجل يبقى انا برغم ان السرور او الحزن مسألة قلبية الا انه ظهرت لي في الخارج حاجة احنا بنسميها قرينة
نستطيع ان نعلق الحكم عليها حتى لو كان الامر خفيا زي ما احنا بنقول من سره ان يتمثل رجال يوم القيامة فاهل البصر يقول لك يقول لك ايه ده مثلا فيه علامات معينة تدل على ان هذا الرجل له سريرة
فاذا كان للرجل سريرة اي ظهرت قرائن في الخارج تدل على ان هذا الرجل فاضل فاعلم ان الله عز وجل ما كان ليخذله بعداوتك اياه يبقى هذا الرجل ظفر بمعية الله
والذي يظفر بهذه المعية لا يغلب ابدا واذا لم يكن له سريرة يا راجل بقى اعماله بقى سيئة وظالم ومتعدي وبياكل اموال الناس وبيرتشي ومش عارف ايه والكلام ده فقد كفاك مساوئك. كفاية الزنب اللي بيعمله
لن يكون مخزولا اكثر من هذا خذل بالذنب. فكده كفاك مؤناته ريح دماغك ليه؟ لان السهم سيأتيه ازا كان رجل ظالم ما تدعيش عليه علشان يلقى الله عز وجل بالمظلمة كاملة يوم القيامة
يشيلها على اكتافه غيرك بقى من اللي ما بيصبروش على المظالم عمال يدعي عليه ليل نهار تبيت عينك والمظلوم منتبه يدعو عليك وعين الله لم تنم فازا كان الرجل ده زلم الف الفين تلت تلاف اعرف ان فيه تلت تلاف سهم رايحين له
دعوات المزلومين رايحين له. فانت ريح دماغك خلي بقى المزلمة بتاعتك عشان هي تاخد من حسناته ازا كان له حسنات او ياخد من سيئاتك وقطعا انت لك سيئات يبقى هذا الرجل
لما عصى الله تبارك وتعالى اضر نفسه ضررا لا يستطيع احد ان يوقع به ضررا اكثر من ايقاعه الضرر بنفسه ده كلام ايه ابي حازم يبقى الرجل اذا كان له معية مع الله عز وجل. ما تطمعش انك انت تضره
قول النبي صلى الله عليه وسلم من عاد لي وليا فقد اذنته بالحرب اعلمته انني ساحاربه وانت عارف بقى وكذلك اخذ ربك اذا اخذ القرى وهي ظالمة ان اخذه اليم شديد
انهم يكيدون كيدا واكيد كيدا واملي لهم ان كيدي متين يبقى ده رجل مسنود ما تقربلوش انك انت حتضر ازا كان الرجل بقى عصى الله تبارك وتعالى يبقى ايه؟ يبقى كفاك مؤنته وكما قلت لا يستطيع ان يصل الى هذه المرتبة الا اهلها
والله تبارك وتعالى اسأل ان يجعل ما سمعناه وما قلناه زادا الى حسن المصير اليه وعتادا الى يمن القدوم عليه. انه بكل جميل كفيل وهو حسبنا ونعم الوكيل. وصلى الله وسلم وبارك على نبينا محمد
والحمد لله رب العالمين